Document ID: 31996R2331

ΚΑΝΟΝΙΣΜΟΣ (ΕΚ) αριθ. 2331/96 ΤΟΥ ΣΥΜΒΟΥΛΙΟΥ της 2ας Δεκεμβρίου 1996 περί τροποποιήσεως του κανονισμού (ΕΚ) αριθ. 384/96 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι με τον κανονισμό (ΕΚ) αριθ. 384/96 (3) το Συμβούλιο θέσπισε κοινό καθεστώς για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας 7
ότι η παράγραφος 10 του άρθρου 2 του κανονισμού (ΕΚ) αριθ. 384/96 προβλέπει περιορισμένο αριθμό εκπτώσεων που μπορεί να γίνουν στην κανονική αξία και στις τιμές εξαγωγής πριν αυτές γίνουν αντικείμενο σύγκρισης, προκειμένου να καθορισθεί εάν υπάρχει ντάμπινγκ 7 ότι, επειδή είναι νοητό, διαφορές στις δαπάνες πώλησης, πέραν εκείνων που περιέχονται στον μνημονευμένο κανονισμό, να δύνανται ενίοτε να επιδράσουν επί της συγκρισιμότητας των τιμών, είναι φρόνιμο όπως απαληφθεί αναφορικά με τις εκπτώσεις ο αποκλειστικός χαρακτήρας της διάταξης αυτής 7
ότι χρειάζεται επίσης αποσαφήνιση των προϋποθέσεων για την παροχή εκπτώσεων λόγω διαφορών στα στάδια εμπορίου, όταν δεν υπάρχουν πληροφορίες για τις τιμές που επιδρούν και στα δύο στάδια εμπορίας στην υπό εξέταση αγορά ή όταν, παρά το ότι οι τιμές βρίσκονται στο ίδιο επίπεδο, μπορεί να ενδείκνυται η έκπτωση για διαφημιστικές δαπάνες, των οποίων η κατανομή, σε ορισμένες περιπτώσεις, να είναι ορθότερο να γίνεται σε άλλα στάδια εμπορίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η παράγραφος 10 του άρθρου 2 του κανονισμού (ΕΚ) αριθ. 384/96 τροποποιείται ως ακολούθως:
1. Το κείμενο του στοιχείου δ) αντικαθίσταται από το ακόλουθο κείμενο:
«δ) Στάδιο εμπορίας
i) Παρέχεται η δυνατότητα πραγματοποίησης προσαρμογής για διαφορές στα επίπεδα εμπορίας, συμπεριλαμβανομένων και των διαφορών εκείνων που είναι δυνατόν να προκύψουν από πωλήσεις των κατασκευαστών αναλόγου εξοπλισμού (ΚΑΕ), σε περιπτώσεις κατά τις οποίες αποδεικνύεται, προκειμένου περί του κυκλώματος διανομής και στις δύο αγορές, ότι η τιμή εξαγωγής, συμπεριλαμβανομένης και της κατασκευασμένης τιμής εξαγωγής, αντιστοιχεί σε διαφορετικό στάδιο εμπορίας σε σύγκριση με την κανονική αξία και εφόσον η διαφορά επέδρασε επί της συγκρισιμότητας των τιμών η οποία αποδεικνύεται από τις επίμονες και σαφείς διαφορές στις λειτουργίες και στις τιμές του πωλητού για τα διάφορα επίπεδα εμπορίου στην εγχώρια αγορά της εξάγουσας χώρας. Το ποσό της προσαρμογής βασίζεται στην αγοραία αξία της διαφοράς.
ii) Ωστόσο, σε περιστάσεις που δεν περιλαμβάνονται στο σημείο i), όταν η διαφορά στο επίπεδο εμπορίου δεν μπορεί να υπολογισθεί ελλείψει αντιστοίχων επιπέδων στην εσωτερική αγορά, ή όταν ορισμένες λειτουργίες αφορούν σαφώς επίπεδα εμπορίου άλλα από αυτό που πρέπει να χρησιμοποιηθεί για σύγκριση, μπορεί να επιτραπεί ειδική προσαρμογή.»
2. Προστίθεται το ακόλουθο στοιχείο:
«κ) Άλλοι παράγοντες
Επίσης παρέχεται η δυνατότητα προσαρμογής για διαφορές που προκύπτουν λόγω άλλων παραγόντων μη προβλεπομένων στα εδάφια α) έως ι), υπό τον όρο της κατάδειξης της επίδρασής τους επί της συγκρισιμότητας των τιμών, όπως απαιτεί η παρούσα παράγραφος, και ιδίως υπό τον όρο της κατάδειξης του γεγονότος ότι οι πελάτες συστηματικά πληρώνουν διαφορετικές τιμές στην εγχώρια αγορά επειδή υπάρχουν διαφορές στους παράγοντες αυτούς.»
Άρθρο 2
Ο παρών κανονισμός εφαρμόζεται στις διαδικασίες που σημείωσαν έναρξη μετά την ημερομηνία δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Δεκεμβρίου 1996.

Labels: 3
4
5